
BIROULUI  PERMANENT

AL

                CAMEREI DEPUTAŢILOR
Vă înaintăm, alăturat, RAPORTUL COMUN asupra Legii pentru modificarea şi completarea Legii nr.82/1993 privind constituirea Rezervaţiei Biosferei "Delta Dunării", aflată în procedură de reexaminare, ca urmare a Deciziei Curții Constituționale nr. 70 din 3 februarie 2021, publicată în Monitorul Oficial României, Partea I, nr. 269 din 17 martie 2020, la Comisia pentru constituționalitate, Comisia pentru mediu și echilibru ecologic și Comisia juridică, de disciplină și imunități, transmisă cu adresa PL-x 97/2019/2021.

În raport cu obiectul şi conţinutul său, Legea face parte din categoria legilor ordinare. 

	P R E Ş E D I N T E

Ringo DĂMUREANU
	P R E Ş E D I N T E

George-Cătălin STÂNGĂ
	P R E Ş E D I N T E

Laura-Cătălina VICOL-CIORBĂ

         PLx 97/2019/2021
     RAPORT COMUN
asupra Legii  pentru modificarea şi completarea Legii nr.82/1993 privind constituirea Rezervaţiei Biosferei "Delta Dunării"
În temeiul dispoziţiilor art. 137 din Regulamentul Camerei Deputaţilor, Comisia pentru constituționalitate, Comisia pentru mediu și echilibru ecologic și Comisia juridică, de disciplină și imunități au fost sesizate, spre dezbatere în fond, cu Legea pentru modificarea şi completarea Legii nr.82/1993 privind constituirea Rezervaţiei Biosferei "Delta Dunării", aflată în procedură de reexaminare, ca urmare a Deciziei Curții Constituționale nr. 70 din 3 februarie 2021, publicată în Monitorul Oficial României, Partea I, nr. 269 din 17 martie 2021, trimisă cu adresa PLx 97/2019/2021.
Legea a fost adoptată de Camera Deputaţilor în sedinţa din data de 24 noiembrie 2020. În data de 2 decembrie 2020 a fost trimisă la Presedintele României pentru promulgare. 

Preşedintele României în data de 18 decembrie 2020 a formulat sesizare de neconstituţionalitate asupra Legii pentru modificarea şi completarea Legii nr.82/1993 privind constituirea Rezervaţiei Biosferei "Delta Dunării". 
Curtea Constituțională a pronunțat Decizia nr.70 din 3 februarie 2021, publicată în Monitorul Oficial al României, Partea I, nr.269 din 17 martie 2021, prin care admite obiecția de neconstituționalitate formulată și constată că prevederile Legii sunt neconstituționale în ansamblul lor.
Senatul în calitate de primă Cameră sesizată a respins Legea aflată în procedură de reexaminare în şedinţa din 26 aprilie 2021.
Camera Deputaţilor este Cameră decizională potrivit prevederilor art. 75 din Constituţia României, republicată, şi ale art.92 alin. (9) pct. 1, din Regulamentul Camerei Deputaţilor. 
În conformitate cu prevederile art. 62 și 64 din Regulamentul Camerei Deputaților, membrii comisiilor au dezbătut Legea supusă reexaminării în ședințe separate.
În conformitate cu prevederile art. 62 din Regulamentul Camerei Deputaţilor, membrii Comisiei juridice, de disciplină și imunități au examinat iniţiativa legislativă, expunerea de motive şi avizul Consiliului Legislativ în şedinţa desfășurată în sistem mixt (prezență fizică/online) din 23 septembrie  2021. 

La dezbateri membrii Comisiei juridice, de disciplină şi imunităţi au fost prezenţi conform listei de prezenţă.

În urma dezbaterilor, membrii Comisiei juridice, de disciplină şi imunităţi au hotărât, cu unanimitate de voturi, să trimită Comisiei pentru mediu și echilibru ecologic și Comisiei pentru constituționalitate, un raport preliminar de respingere a Legii pentru modificarea şi completarea Legii nr.82/1993 privind constituirea Rezervaţiei Biosferei "Delta Dunării" ca urmare a Deciziei Curții Constituționale nr.70 din 3 februarie 2021.
Membrii Comisiei pentru mediu şi echilibru ecologic au reexaminat Legea în şedinţa din 26 octombrie 2021.  La dezbatere a participat, în calitate de invitat, domnul Tánczos Barna, Ministerul Mediului Apelor şi Pădurilor. Din numărul total de 17 membri ai Comisiei pentru mediu şi echilibru ecologic au fost prezenți la dezbatere 16 deputaţi.

În urma reexaminării Legii şi a opiniilor exprimate, membrii Comisiei pentru mediu şi echilibru ecologic au hotărât, cu unanimitate de voturi, să transmită Comisiei juridice de disciplină și imunități și Comisiei pentru constitutionalitate un raport preliminar de respingere a Legii pentru modificarea si completarea Legii nr.82/1993 privind constituirea Rezervaţiei Biosferei "Delta Dunării", ca urmare a Deciziei Curtii Constitutionale nr.70 din 3 februarie 2021.
Membrii Comisiei pentru constituționalitate au examinat Legea aflată în procedură de reexaminare și documentele anexate, în ședința din data de 29 martie 2022. 
Din numărul total de 12 membri ai Comisiei pentru constituționalitate au participat la şedinţă 9 deputaţi.
În această ședință, membrii Comisiei pentru constituționalitate au hotărât, cu unanimitate de voturi, respingerea Legii pentru modificarea şi completarea Legii nr.82/1993 privind constituirea Rezervaţiei Biosferei "Delta Dunării". 

Membrii Comisiilor sesizate au hotărât, să propună plenului Camerei Deputaţilor respingerea Legii pentru modificarea şi completarea Legii nr.82/1993 privind constituirea Rezervaţiei Biosferei "Delta Dunării".
În raport cu obiectul şi conţinutul său, Legea face parte din categoria legilor ordinare.        
	P R E Ş E D I N T E

Ringo DĂMUREANU
	P R E Ş E D I N T E

George-Cătălin STÂNGĂ 


	P R E Ş E D I N T E

Laura-Cătălina VICOL-CIORBĂ

	S E C R E T A R

Laurenţiu-Nicolae CAZAN


	S E C R E T A R

Ervin MOLNAR
	S E C R E T A R

Olivia-Diana MORAR


	Consilieri parlamentari,

Roxana David


Silvia Olaru


	Consilier parlamentar,

Andreea Negulescu
	Expert parlamentar,

Andrada Armencea

